section_heading: Kontekst i nastanak
paragraph_text: Na izložbi u Sankt Peterburgu u veljači i ožujku 1874. koju je organizirao Vladimir Stasov (glazbeni i likovni kritičar) bilo je predstavljeno preko 400 Hartmannovih crteža i slika (dizajna kostima i zgrada, slike s putovanja po Europi). Većina slika s te izložbe sada je izgubljena. Stasov je zaslužan za opis celokupnog djela i za opis pet izgubljenih slika (1, 2, 3, 4, 7) koje su Musorgskome poslužile kao inspiracija.